text: টমাস টুখেল (, (; জন্ম: ২৯ আগস্ট ১৯৭৩) হলেন একজন জার্মান পেশাদার ফুটবল খেলোয়াড় এবং ম্যানেজার। তিনি তার খেলোয়াড়ি জীবনের অধিকাংশ সময় উলম ১৮৪৬-এর হয়ে একজন রক্ষণভাগের খেলোয়াড় হিসেবে খেলেছেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেলেছেন।
  
  ১৯৭৯–৮০ মৌসুমে জার্মান ফুটবল ক্লাব টিএসভি ক্রুমবাখের যুব পর্যায়ের হয়ে খেলার মাধ্যমে টুখেল ফুটবল জগতে প্রবেশ করেন এবং পরবর্তীতে আউগসবুর্গের যুব পর্যায়ের হয়ে খেলার মাধ্যমে ফুটবল খেলায় বিকশিত হয়েছেন। ১৯৯২–৯৩ মৌসুমে, স্টুটগার্টার কিকার্সের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন। স্টুটগার্টার কিকার্সের হয়ে ২ মৌসুমে ৮ ম্যাচে অংশগ্রহণ করার পর, তিনি উলম ১৮৪৬-এ যোগদান করেন, যেখানে তিনি ৪ মৌসুমে সকল প্রতিযোগিতায় ৭১ ম্যাচে ৩টি গোল করার পর অবসর গ্রহণ করেছেন।
  
  খেলোয়াড়ি জীবনের ইতি টানার পর ২০০৭ সালে, টুখেল আউগসবুর্গ ২-এর ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেন। আউগসবুর্গ ২-এর হয়ে মাত্র ১ মৌসুমের জন্য ম্যানেজারের দায়িত্ব পালন করার পর তিনি বুন্দেসলিগার ক্লাব মাইনৎস ০৫-এ ম্যানেজার হিসেবে যোগদান করেন। অতঃপর ২০১৫–১৬ মৌসুমে, তিনি বরুসিয়া ডর্টমুন্ডের ম্যানেজারের দায়িত্ব গ্রহণ করেন; যেখানে তিনি ম্যানেজার হিসেবে ২ মৌসুম অতিবাহিত করেছেন। ২০১৮–১৯ মৌসুমে, তিনি ফরাসি ক্লাব পারি সাঁ-জেরমাঁয় ম্যানেজার হিসেবে যোগদান করেন; যেখানে তিনি ম্যানেজার হিসেবে দীর্ঘ সময় (প্রায় ৩ মৌসুম) অতিবাহিত করেছেন। পারি সাঁ-জেরমাঁর হয়েই ম্যানেজার হিসেবে তিনি সেরা সময় অতিবাহিত করেছেন, যেখানে তিনি প্রায় ৭৫ শতাংশ ম্যাচ জয়লাভ করেছেন; তবে ২০২০ সালের ২৯শে ডিসেম্বর তারিখে, তাকে পারি সাঁ-জেরমাঁর ম্যানেজারের পদ থেকে বরখাস্ত করা হয়েছে।
  
  ম্যানেজার হিসেবে, টুখেল ৭টি শিরোপা জয়লাভ করেছেন, যার মধ্যে ১টি বরুসিয়া ডর্টমুন্ডের হয়ে এবং ৬টি পারি সাঁ-জেরমাঁর হয়ে জয়লাভ করেছেন।
  
  পরিসংখ্যান
  
  ক্লাব
  
  ম্যানেজার
  
  অর্জন
  
  ম্যানেজার
  বরুসিয়া ডর্টমুন্ড
   ডিএফবি-পোকাল: ২০১৬–১৭
  
  পারি সাঁ-জেরমাঁ
   লীগ ১: ২০১৮–১৯, ২০১৯–২০
   কু দ্য ফ্রান্স: ২০১৯–২০
   কুপ দে লা লীগ: ২০১৯–২০
   ত্রফি দ্য চ্যাম্পিয়নস: ২০১৮, ২০১৯
  
  তথ্যসূত্র
  
  বহিঃসংযোগ 
   kickersarchiv.de-এ টমাস টুখেল 
   
   
  
  বিষয়শ্রেণী:জীবিত ব্যক্তি
  বিষয়শ্রেণী:১৯৭৩-এ জন্ম
  বিষয়শ্রেণী:জার্মান ফুটবলার
  বিষয়শ্রেণী:ফুটবল ডিফেন্ডার
  বিষয়শ্রেণী:জার্মান ফুটবল ম্যানেজার
  বিষয়শ্রেণী:স্টুটগার্টার কিকার্সের খেলোয়াড়
  বিষয়শ্রেণী:ফুটবল ক্লাব আউগসবুর্গের খেলোয়াড়
  বিষয়শ্রেণী:বুন্দেসলিগার ম্যানেজার
  বিষয়শ্রেণী:লীগ ১-এর ম্যানেজার
title: টমাস টুখেল